# name
Com difondre una innovació pedagògica? El cas de l'aprenentatge servei a Catalunya.

# metadata.dc.description.abstract[].value
quest text té per objectiu analitzar la difusió de l'aprenentatge servei (APS), una pràctica educativa innovadora que s'ha estès al llarg dels darrers anys a Catalunya. L'article comença presentant els principis que ha seguit la seva implantació; continua analitzant l'acció dels agents, entitats i persones que s'han dedicat expressament a difondre i ajudar a arrelar projectes educatius d'APS; també estudia les relacions de partenariat i la creació de xarxes que s'han produït al llarg d'aquests anys, i acaba apuntant algunes línies de futur per avançar en la implantació de l'APS. Entre d'altres, es destaquen consideracions com ara que l'APS s'ha difós sabent que és més un descobriment que no pas un invent, i reconeixent les bones experiències que ja es duien a terme seguint aquesta pràctica educativa al nostre país, vinculant-lo a una determinada concepció de l'educació i cooperant entre tots els agents implicats en els diferents àmbits i territoris educatius.

# metadata.dc.rights[].value
cc-by-nc (c) Universitat de Barcelona, 2012

# metadata.dc.source[].value
Articles publicats en revistes (Teoria i Història de l'Educació)

# metadata.dc.title[].value
Com difondre una innovació pedagògica? El cas de l'aprenentatge servei a Catalunya.